stanford-oval/wikipedia huggingface dataset:
The Cage
הפקה

הפרק צולם באולפני דסילו (בהמשך שונה שמם לאולפני קולבר, בעיר קולבר בקליפורניה), בין 27 בנובמבר לאמצע ספטמבר 1964. תהליך הפוסט-פרודקשן (לרבות צילומי השלמה, עריכה, הלחנה, אפקטים מיוחדים וכן הלאה) נמשך עד ל-18 בינואר 1965.
רודנברי עקב באותה תקופה אחר ההפקה של הסדרה "בגבולות המסתורין", והגיע לעיתים תכופות לבקר באולפנים בהם צולמה הסדרה. רודנברי שכרכ כמה מאנשי צוות ההפקה של הסדרה, ביניהם רוברט ג'סטמן ו-וה צ'אנג להפקת "מסע בין כוכבים". אחד היצורים שהופיעון בכלובים בפרק "The Cage" היה יצור ששימש בפרק "The Duplicate Man" מ"בגבולות המסתורין" שם הוא נקרא "מגאזויד". אביזר הראש שהופיע בפרק "Fun and Games" של "בגבולות המסתורין" שימש כדי לשוות לטאלוסיאנים של "מסע בין כוכבים" מראה אכזרי. התהליך שבו השתמשו ליצור לשחקן דייוויד מק'קאלום אוזניים מחודדות בפרק "The Sixth Finger" של "בגבולות המסתורין" שימש גם ביצירת אוזניו של ספוק בפרק זה. האפקט שיצר את "סופת היונים" בפרק "The Mutant" של "בגבולות המסתורין" (שכלל הקרנה של אור לתוך מכל של נוזל עם נצנצים) הפך לאפקט של הטרנספורטר ב"מסע בין כוכבים".
כל הטאלוסיאנים גולמו על ידי נשים, אך קולותיהם דובבו על ידי גברים, וזאת במטרה ליצור את הרושם שהטאלוסיאנים התמקדו בפיתוח יכולות מנטאליות מה שהוביל לניוון של כוחם הפיזי וממדיהם, ועל מנת ליצור תחושה חייזרית יותר. קולו העמוק של השחקן מלאכי ת'רון שדובב את קולו של השומר הטאלוסיאני עובד באמצעים אלקטרוניים כך שיישמע גבוה יותר מאחר שהשחקן גילם גם את דמותו של קומודור מנדז בפרק "The Menagerie". הקול המעובד שימש לאחר מכן גם בגרסה שהופצה של הפיילוט, ונכון ל-2023 ניתן לשמוע את קולו המקורי והבלתי מעובד של ת'רון רק בגרסה ששרדה של הטריילר המקורי של חלקו השני של הפרק "The Menagerie".
שידור וזמינות

פסקה זו נמצאת בשלבי עבודה: כדי למנוע התנגשויות עריכה ועבודה כפולה, אתם מתבקשים שלא לערוך פסקה זו בטרם תוסר ההודעה הזו. אם הפסקה לא נערכה במשך שבוע ניתן להסיר את התבנית ולערוך את הפסקה, אך לפני כן רצוי להזכיר את התבנית למשתמש שהניח אותה, באמצעות הודעה בדף שיחת המשתמש.
ב-1986 יצא הפרק במלואו לראשונה בפורמט VHS, וכלל הקדמה מאת רודנברי. הוא שודר במלואו לראשונה ובצבע מלא בסוף 1988, כחלק מספיישל טלוויזיוני בן שעתיים בשם "The Star Trek Saga: From One Generation to the Next" בהנחייתו של פטריק סטיוארט.
למרות שרוב רובו של הפרק נערך אל תוך הפרק "The Menagerie" (ששודר בנובמבר 1966), הרי שעד ליציאת ה-VHS ב-1986 לא הייתה גרסה מלאה וזמינה שלו. רודנברי החזיק בבעלותו עותק עבודה בשחור לבן על סרט צילום 16 מ"מ, אך העותק המקורי על סרט צילום של 35 מ"מ נחתך במהלך העבודה על "The Menagerie", כך שהעותק של רודנברי נחשב ליחיד ששרד נכון לצאת גרסת ה-VHS. גרסת ה-VHS כללה קטעי צבע מהצילומים ששימשו בפרק "The Menagerie", יחד עם קטעים בשחור לבן מהעותק של רודנברי.
ב-1987 גילה הארכיונאי בוב פורמנק את הקטעים החסרים של סרט הצילום המקורי, שנמצאו במכל נטוש ולא מסומן במחסן בלוס אנג'לס. הוא דאג שסרטי הצילום יוחזרו לרודנברי, וכך התאפשרה יצירת גרסה מלאה בצבע של הפרק. גרסה זו שודרה בטלוויזיה, לראשונה, באוקטובר 1988, כחלק מהספיישל הטלוויזיוני "The Star Trek Saga: From One Generation to the Next" בהנחייתו של פטריק סטיוארט, שסימן את המעבר מהסדרה המקורית לדור הבא. בין השאר כלל הספיישל ראיונות עם רודנברי עצמו, מוריס הארלי, ריק ברמן, מל האריס, צוות שחקני הסדרה המקורית והדור הבא, קטעים משתי הסדרות כמו גם מסרטי הקולנוע 1–4, וטריילר קצר לסרט החמישי. ב-1996 שודר הספיישל שנית ברשת UPN וכלל הפעם גם קטעי מאחורי הקלעים מהסרט "מסע בין כוכבים: המפגש".
הפרק יצא בארצות הברית גם במהדורת לייזרדיסק שכללה עירוב של הקטעים בשחור לבן עם קטעי הצבע, ואורכה היה 73 דקות. ב-10 באוקטובר 1990 יצאה מהדורת לייזרדיסק לאספנים, שכללה את כל הפרק בצבע, ואורכה היה 64 דקות.
ביקורות

לפרק ציון 7.6 באתר IMDb.
בביקורת שערך האתר "Geek Ireland" לקראת "עולמות חדשים ומשונים" ציין המבקר כי בעוד שהוא מעדיף את הגרסה שהוצגה ב-"The Menagerie", הרי שיש בפיילוט בגרסתו המקורית הרבה מה לאהוב, ולמרות האווירה המצוברחת למדי בו, הוא עדיין מרגיש כמו פרק בזיכיון.
האתר "Den of Geek" המליץ על הפרק כצפיית חובה לפני צפייה בסדרה "עולמות חדשים ומשונים".
בינואר 2023 דירג האתר "Den of Geek" את כל 12 פרקי הפיילוט של הסדרות השונות בזיכיון. הפרק "The Cage" הגיע למקום הראשון. בין הנימוקים, העובדה שהפרק מביא את מהות הזיכיון אל המסך הקטן, מדע בדיוני גדול ומעורר מחשבה, העובדה שהפרק "מוזר" בהתייחס לזוויות הצילום שלו, התאורה, והעובדה שהוא מייצג את שנות ה-60 אך עדיין מצליח להיראות שונה וחייזרי, דבר שהזיכיון זנח ברבות השנים.
פרק המשך, סדרת בת ומורשת

ב-2019 שודר הפרק "If Memory Serves", כפרק השמיני בעונתה השנייה של "מסע בין כוכבים: דיסקברי". בפרק חוזרים פייק וספוק, הפעם בגילומם של אנסון מאונט ואית'ן פק בהתאמה, לכוכב הלכת טאלוס IV. בתחילת הפרק שודרה תזכורת לפרקים הקודמים, בה נעשה שימוש בקטעים מהפרק "The Cage".
במאי 2020 הזמינה רשת CBS את הסדרה "מסע בין כוכבים: עולמות חדשים ומשונים". בסדרה מככבות דמויותיהם של פייק, מספר אחת וספוק. ההכרזה על הסדרה התרחשה 55 שנה אחרי הפקת הפיילוט, מה שהביא את הנרי אלונסו מאיירס, אחד הכותבים הראשיים והמפיק בפועל של "עולמות חדשים ומשונים", להגדיר את "The Cage" כפיילוט שלקח לו הכי הרבה זמן בהיסטוריה להיבחר להפקה כסדרת טלוויזיה.
במאי 2022 הכריזו ארכיון רודנברי וחברת הגרפיקה OTOY על פרויקט משותף במסגרתו ייצרו שחזור הולוגרפי של הפרק.
האיש מאטלנטיס

| --- | --- |

 סוגה:  מדע בדיוני 
 בימוי:  Lee H. Katzin, וירג'יל ו. ווגל, Harry Harris, ריצ'רד בנדיקט, Charles S. Dubin, מארק דניאלס, Reza Badiyi, Michael O'Herlihy 
 שחקנים:  פטריק דאפי  ויקטור בונו  אלן פודג'  בלינדה מונטגאמרי  טד קסידי 
 ארץ מקור:  ארצות הברית 
 שפות:  אנגלית 
 מספר עונות:  1 
 מספר פרקים:  17 
 הפקה
 הפצה:  האחים וורנר טלוויזיה 
 מוזיקה:  פרד קרלין 
 אורך פרק:  42 דק' 
 שידור
 רשת שידור:  NBC 
 תקופת שידור מקורית:  1 במרץ 1977 – 6 ביוני 1978 
 קישורים חיצוניים
 דף התוכנית ב-IMDb
 
האיש מאטלנטיס (באנגלית: Man from Atlantis) היא סדרת מדע בדיוני/פנטזיה אמריקאית ששודרה במשך 13 פרקים ברשת NBC במהלך עונת 1977/78, בהמשך לארבעה סרטי טלוויזיה ששודרו מוקדם יותר בשנת 1977. הצלחת הרייטינג של סרטים אלה הובילה להזמנת סדרה שבועית לעונת 1977/78, אך היא בוטלה בסוף העונה הראשונה עקב ירידה באחוזי הצפייה ועלויות הפקה גבוהות.
תיאור הסדרה

בסדרה מככב פטריק דאפי (הידוע כבובי יואינג מהסדרה "דאלאס") כאדם חולה אמנזיה שקיבל את שמו של מארק האריס, שנחשב לאזרח היחיד ששרד מהציוויליזציה האבודה של אטלנטיס. הוא בעל יכולות יוצאות דופן, כולל יכולת לנשום מתחת למים ולעמוד בלחצי עומק קיצוניים, וכוח על-אנושי. כפות ידיו ורגליו בעלות קרומי שחיה, עיניו רגישות באופן יוצא דופן לאור, והוא שוחה באמצעות ידיו ורגליו באופן המרמז על מכת פרפר מתחת למים או בעיטת דולפין. בעקבות תגליתו, הוא מגויס על ידי הקרן לחקר האוקיינוסים, סוכנות ממשלתית המבצעת מחקר סודי ביותר וחוקרת את מעמקי האוקיינוס בצוללת מתוחכמת בשם Catacean.
צוות שחקני המשנה כולל את בלינדה מונטגומרי בתפקיד ד"ר אליזבת מריל (שטיפלה במארק האריס עד שהשתקם) ואלן פאדג' בתפקיד קרופורד ג'וניור, שניהם מהקרן לחקר האוקיינוסים. ויקטור בונו גילם את מר שוברט הנבל בפיילוט ובמספר פרקים של הסדרה. קנת' טיגר הופיע בסרט השני, השלישי והרביעי בתור מילר סיימון, גם הוא מהקרן לחקר האוקיינוסים. הסדרה הוסיפה אנסמבל שחקנים בשם "The Crew of the Cetacean", המורכב מריצ'רד לורנס ויליאמס, ג'יי ויקטור לופז, ג'ין מארי הון (ששיחקה גם בסדרת הטלוויזיה הבדיונית "Ark II").
בפרק 12, גילמה השחקנית ליסה בלייק ריצ'רדס את דמותה של ד"ר אליזבת מריל במקומה של בלינדה מונטגומרי. הפרק האחרון בסדרה לא כלל אף דמות נשית ראשית.
הפקה

המופע הופק על ידי הסטודיו Solow Production Company של הרברט פרנקלין סולואו, חברה שהתפצלה מזרוע הלייב אקשן של אולפן האנימציה האמריקאי של האנה-ברברה. מטה הקרן לחקר האוקיינוסים התרחש במגדלור פוינט פרמין בסן פדרו, קליפורניה. מסעותיה של הצוללת הוצגו באמצעות דגמים מיניאטוריים על ידי צוות האפקטים המיוחדים של ג'ין וורן.
מהדורות בינלאומיות

האיש מאטלנטיס הייתה סדרת הטלוויזיה האמריקאית הראשונה ששודרה ברפובליקה העממית של סין בשנת 1980, ושמה תורגם ל"האיש מתחתית האוקיינוס האטלנטי". זה היה בתקופה שהמחקר המדעי במדינה החל לקבל תשומת לב ציבורית. הסדרה זכתה להצלחה רבה בסין.
בברזיל הוא נקרא "O Homem do Fundo do Mar (האיש מקרקעית הים)". בפורטוגל, הכותרת הייתה תרגום ישיר של המקור, "O Homem da Atlântida", והוקרן בערוץ RTP1. בכוויית הוא יצא בתחילת שנות ה-80 באנגלית עם כתוביות בערבית. בהולנד שודרה הסדרה על ידי איגוד השידור TROS מ-15 ביוני 1978 עד 5 בספטמבר 1980. בגרמניה, הסדרה שודרה על ידי ARD מ-1982 עד 1983 וב-1988 על ידי "RTL פלוס" עם השם שתורגם ל-"Der Mann aus Atlantis". התוכנית שמרה על שמה גם בצרפת, שם שודרה בשם "L'Homme de l'Atlantide". גם בטורקיה שמרה הסדרה על שמה ושודרה בשם "Atlantis'ten Gelen Adam". הוא שודר גם בערוץ SABC בדרום אפריקה בשנת 1979, תחת השם המקורי.
בבריטניה, הסדרה שודרה, ברוב האזורים, במשבצת מוקדמת של מוצאי שבת ברשת ITV החל מ-24 בספטמבר 1977. לאחר שידור ארבעת סרטי הטלוויזיה, הסדרה שודרה במועד מוקדם יותר, החל מ-5 בנובמבר 1977, מול סדרת המדע הבדיוני הוותיקה של ה-BBC', "דוקטור הו", שהייתה אז בעונתה ה-15. למרות שהסדרה לא זכתה לרייטינג או להצלחה רבה בארצות הברית, היא ניצחה את "דוקטור הו" במהלך שידורה בבריטניה. באיטליה, הסדרה הייתה אחת ההצלחות המוקדמות של הרשת הבין-אזורית טלמילאנו, שבהמשך נקראה בשם ערוץ 5, והחלה לשדר את הסדרה ב-11 בפברואר 1980 תחת השם "L'Uomo di Atlantide". סרט הטלוויזיה הראשון, "האיש מאטלנטיס", הופץ בווידאו בנורווגיה בשנות ה-80.
הסדרה בישראל

הסדרה שודרה לראשונה בישראל ב-1982 בערוץ הראשון ושודרה בשידורים חוזרים בכל שנה במשך כ-14 שנה.
עיבודים לספרות

האיש מאטלנטיס, ריצ'רד וודלי, תרגום: חיה וטנשטיין ואיטה פרינץ, הוצאת כתר, 1979
האיש מאטלנטיס במשימת הצלה, ריצ'רד וודלי, תרגום: חיה וטנשטיין ואיטה פרינץ, הוצאת כתר, 1981
דיסני+

| --- | --- |

 נתונים כלליים
 סוג:  שירות סטרימינג
 תקופת הפעילות:  ארצות הברית 12 בנובמבר 2019 – הווה
 חברת אם:  חברת וולט דיסני
 מיקום המטה:  לוס אנג'לס, קליפורניה, ארצות הברית
 מוצרים עיקריים:  שירות תוכן בהזרמת מדיה
 מנכ"ל:  מייקל פול (נשיא)   קווין סווינט (סגן נשיא בכיר ומנכ"ל)
  
 האתר הרשמי
 
דיסני+ (באנגלית: Disney+‎; לחלופין: דיסני פְּלוּס) הוא ספק שירותי הזרמת מדיה אמריקאי, בבעלות חברת וולט דיסני, ובניהול שירותי דיסני סטרימינג, חברת בת של חברת וולט דיסני העוסקת בצרכן תוכני הווידאו הבינלאומי.
השירות עלה ב-12 בנובמבר 2019, והתמקד בתוכן של אולפני וולט דיסני, תוכן מקורי ותוכן המבוסס על נכסים קיימים של אולפני פיקסאר, אולפני מארוול, מלחמת הכוכבים, ונשיונל ג'יאוגרפיק.
על מתחרי השירות נמנים נטפליקס והולו (האחרון גם הוא בבעלות רוב של דיסני). השקת השירות התקיימה לאחר שפג תוקף הסכם ההפצה בין חברת דיסני לנטפליקס.
ב-16 ביוני 2022 הושק שירות הסטרימינג בישראל.
היסטוריה

באוגוסט 2016 רכשה דיסני מניות מיעוט בחברת הסטרימינג BAMTech בכמיליארד דולר, עם אופציה לרכישת מניות הרוב בעתיד. בעקבות הרכישה, הודיעה ESPN שבבעלות דיסני על תוכניותיה לפרויקט OTT המבוסס על הטכנולוגיה שלה (+ESPN) כדי להחליף את שירותי הטלוויזיה הליניאריים שלה. ב-8 באוגוסט 2017 הגישה דיסני את הצעתה לרכישת רוב מניות BAMTech בתמורה ל-1.58 מיליארד דולר והגדילה את חלקה ל-75%. לצד הרכישה, הודיעה החברה על תוכנית נוספת שלה, להקמת שירות ממותג שיציע לצרכן את התוכן שלה, ואשר יושק לאחר שיפוג תוקף הסכם ההפצה בין דיסני לנטפליקס ב-2019.
בדצמבר 2017 הודיעה דיסני על כוונתה לרכוש נכסי בידור מרכזיים מידי פוקס המאה ה-20. הרכישה נועדה לחזק את הצעת התוכן של דיסני לשירות הסטרימינג שלה.
בינואר 2018 נמסר כי קווין סווינט, מנהל בכיר באפל וסמסונג לשעבר, מונה לסמנכ"ל בכיר והמנהל הכללי של השירות החדש המדווח למנכ"ל BAMTech. בחודש יוני 2018, מונה ריקי שטראוס לנשיא לענייני תוכן ושיווק של השירות. ב-8 בנובמבר 2018 הודיע מנכ"ל דיסני, בוב אייגר, כי השירות ייקרא "דיסני+" וכי החברה מתכננת להשיקו בסוף 2019.
השירות עלה בהתחלה בארצות הברית, קנדה והולנד ב-12 בנובמבר ולאחר מכן במדינות נוספות. למרות שנטען בעבר כי השירות יכלול גם את ישראל במהלך 2019–2020, באפריל 2020 חברת דיסני חזרו מהחלטתם, והודיעו כי אין בכוונתם להפיץ את השירות באזור המזרח התיכון בעתיד הקרוב, וכי היא תספק את התכנים הבלעדיים לשרתים אזוריים שונים. בינואר 2022 הודיעו דיסני על כוונתם להיכנס למזרח התיכון בכלל וישראל בפרט בקיץ 2022 כחלק מרשימה של יותר מ-40 מדינות. ב-12 באוגוסט 2021 הכריזה חברת דיסני בשיחת משקיעים כי תפיץ את השירות במספר מדינות באפריקה ובמזרח התיכון, ביניהן גם ישראל, בקיץ 2022.
בתחילת ינואר 2021 הגיעה ל-95 מיליון מנויים, עלייה לעומת 60 מיליון מנויים באוגוסט 2020. לנטפליקס היו באותה תקופה 204 מיליון מנויים. ב-9 במרץ 2021 הודיע מנכ"ל "דיסני", בוב צ'אפק (אנ'), ששירות "דיסני+" חצה את רף 100 מיליון המנויים, ובכך היה למתפתח והמוביל בין שירותי הסטרימינג החדשים. ב-12 באוגוסט 2021 נודע בשיחת המשקיעים כי לחברה 116 מיליון מנויים.
בינואר 2022 הודיעה חברת דיסני לעיתונות כי שירות דיסני+ יושק ב-42 מדינות, ביניהן ישראל בקיץ 2022. בחודש יוני אותה שנה הושק השירות בישראל.
תוכן

השירות נבנה סביב התוכן של האולפנים הראשיים של דיסני, כולל וולט דיסני הפקות, וולט דיסני אנימציה, פיקסאר, אולפני מארוול ולוקאס פילם. השירות יפעל לצד Hulu (שנמצא בבעלות חלקית של פוקס המאה ה-20, שהיא בבעלות של דיסני). בוב איגר הצהיר כי דיסני+ יתמקד במיוחד בתוכן לכל המשפחה בעוד Hulu יתמקד בבידור "כללי".
השירות צפוי לכלול כ-7,000 פרקי טלוויזיה ו-500 סרטים. הסרטים מתוך ספריית אולפני דיסני יהיו זמינים באמצעות השירות. גם התוכן של ערוץ נשיונל ג'יאוגרפיק נכלל בשירות.
יעד התוכן המקורי של השירות תוכנן כך שיכלול ארבעה עד חמישה סרטים מקוריים וחמש תוכניות טלוויזיה חדשות בתקציבים של 25–100 מיליון דולר.
השירות יכלול גם את כל סרטי האנימציה של דיסני, כולל הסרטים שנשמרו בכספת.
בנוסף, אולפני מארוול אישרו כי הם מתכוונים להוציא לשירות 7 סדרות שונות שיתמקדו בדמות אחת או שתיים: וונדה-ויז'ן, לוקי, הוקאיי, הפלקון וחייל החורף, גברת מארוול, מון נייט, שי-האלק. בכל הסדרות, השחקנים מהסרטים יחזרו לשחק את הדמויות (בסדרה נוספת, מה אם...? אנסמבל דמויות ושחקנים רחב מהיקום הקולנועי של מארוול יחזרו לדבב את הדמויות).
בנוסף אולפני לוקאס פילם אישרו וחשפו 10 סדרות חדשות ובלעדיות לדיסני+ ובניהן: לאנדו (סיפור מלחמת הכוכבים), הספר של בובה פט, סיפור דרואידים, חזיונות (אנימה), אובי-וואן קנובי (סיפור מלחמת הכוכבים), באד באצ', אקולייט, אסוקה (סיפור מלחמת הכוכבים), rangers of the new republic, עונות 3+4 של המנדלוריאן ואנדור (סיפור מלחמת הכוכבים).
במדינות מסוימות, השירות זמין בכל מכשירי האנדרואיד ו-iOS וגם בקונסולות המשחקים פלייסטיישן 4, Xbox One ובטלוויזיות חכמות.
בספטמבר 2024, דיסני+ החל בתוכנית גלובלית להמרת משתמשים שמשתפים סיסמאות ללקוחות משלמים, בדומה לנטפליקס. מנויים של דיסני+ קיבלו הודעה על כך שאפשרויות ה"שיתוף בתשלום" זמינות באופן רחב, כך שניתן לשלם על גישה לשירות עבור בני משפחה או חברים שלא גרים איתם ומשתמשים בחשבון שלהם בצורה לא מורשית. הודעת החברה מבהירה שמנוי דיסני+ מיועד לשימוש בתוך "משק הבית", כלומר אוסף מכשירים הקשורים למקום המגורים הראשי של המנוי. עבור משתמשים מחוץ למשק הבית של הלקוח, יש לשלם על מנוי משלהם או להיות **"חבר נוסף" בעלות חודשית נוספת לחודש.
אגדת טרזן

| --- | --- |

 סוגה:  הנפשה, פעולה, פנטזיה
 יוצרים:  וולט דיסני
 בימוי:  סטיב לוטר, כריס באק 
 מדבבים:  מיכאל וייס (טרזן) אפריל וינצ'ל (Terk) ג'ף בנט (Archimedes Q. Porter) אוליביה ד'אבו (ג'יין פורטר) ג'ים קומינגס (Tantor) 
 מדבבים בעברית:  ראו צוות המדבבים בהפקת הדיבוב העברי
 ארץ מקור:  ארצות הברית ארצות הברית
 שפות:  אנגלית 
 מקום התרחשות:  אפריקה 
 מספר עונות:  2
 מספר פרקים:  39
 הפקה
 הפצה:  Disney–ABC Domestic Television 
 מוזיקה:  ג'ון ואן טונגרן 
 אורך פרק:  30 דקות
 שידור
 רשת שידור:  UPN   ABC
 רשת שידור בישראל:  ג'טיקס   ערוץ דיסני דיסני XD דיסני ג'וניור ערוץ 2 (טלעד)
 תקופת שידור מקורית:  1 בספטמבר 2001 – 5 בפברואר 2003
 קישורים חיצוניים
 דף התוכנית ב-IMDb
 
אגדת טרזן (באנגלית: The Legend of Tarzan) היא סדרת טלוויזיה מונפשת שנוצרה על ידי חברת וולט דיסני והיא מהווה ספין אוף לסרט "טרזן" משנת 1999.
בישראל הסדרה שודרה בדיבוב עברי בערוץ ג'טיקס החל משנת 2007, ומאוחר יותר שודרה בערוץ דיסני.
תקציר העלילה

הסדרה עוסקת בטרזן וחבריו: ג'יין (בת-זוגו), טרק הקופה, וטנטור הפיל שחווים חוויות שונות בג'ונגל במערב אפריקה. טרזן מגלה על עצמו דברים שלא ידע ומתחבר יותר לצד האנושי שלו ומתנתק קצת מהגורילות. גיין הנערה מאנגליה שהגיעה בסך הכל למחקר ביחד עם אביה הופכת להיות אשתו של טרזן. הם מקימים להם בית עץ משותף בו הם גרים וישנים. אביה של גיין (פרופסור פורטר) ישן במעבדה הקטנה שהקים במרכז הג'ונגל ושם חוקר עצים בעלי חיים וכו'. שני חבריו של טרזן טרק וטנטור עוברים איתם את ההרפתקאות. טרק היא גורילה וטנטור פיל. טרק אוהבת חוויות ותמיד מגנה על טרזן וטנטור פחדן אך תמיד אוהב לעזור. ביחד הם מגלים אנשים שחיים בגונגל (חוץ מטרזן), ערים אבודות ואפילו דינוזאורים. שם טרזן מוכיח את קשיחותו האמיתית ומראה ששום דבר לא יעצור אותו ושהוא מלך הג'ונגל.
מדבבים בגרסה העברית

הדיבוב העברי בוים על ידי עמיחי בר טוב, והופק על ידי אסנת סדן.
מתי אטלס - טרזן
אורית אמיר - ג'יין
ליטל שוורץ - טרק
שמחה ברבירו - טנטור / סגן / דמויות שונות
אוהד שחר - פרופסור
הילה מערבי - קאלה / רובין דוייל / דמויות שונות
יורם יוספסברג - ברנד דומון / סמואל טי פילנדר / קולונל סטאקה / קארצ'ק / רוברט קנלר / דמויות שונות
מיכה אוזין סליאן - טובלט / קיווזי / דמויות שונות
גלעד קלטר - הוגו / פלינט / מרקוס / נייג'ל טיילור / דמויות שונות
אמנון וולף - הופט / בזולי / מונגו / נילס / קלייטון / דמויות שונות
עדי קוזלובסקי - המלכה לה / טרזן הילד / דמויות שונות
הדר שחף-מעיין - ג'ברי / דמויות שונות
מולי שולמן - טום / אד (אורח בשני פרקים בלבד)
תמצית קנאביס

מוצר שכותרתו "תמצית שמן קנאביס"
תמצית קנאביס במכל בגודל שפתון
תמצית קנאביס או רכז קנאביס (נקרא גם תרכיז מריחואנה או תמצית מריחואנה) הוא מסה מרוכזת של טטרהידרוקנבינול (THC) ו/או קנאבידיול (CBD). תרכיזי קנאביס מכילים רמות THC גבוהות במיוחד והם עד פי ארבעה חזקים יותר בתכולת THC בהשוואה למריחואנה בדרגה גבוהה שבדרך כלל כוללת כ-20% THC. עד 2017, על פי הדיווחים, תרכיז מזוקק כלל תכולת THC של 99.58%.
ממיסים נדיפים כגון אתנול, בוטאן, פרופאן והקסאן משמשים לעיתים קרובות להכנת תמציות, מה שמוביל לסכנות אש והתפוצצות בסביבות בלתי מבוקרות. מיצוי נוזלים סופר-קריטי באמצעות פחמן דו-חמצני מקל על חששות מאש ופיצוץ ומביא למוצר באיכות גבוהה.
תרכיזים המיוצרים על פי חוק למכירה קמעונאית במדינות חוקיות ארוזים לעיתים קרובות במכלים קטנים.
בקולורדו

בקולורדו, האגף לאכיפת מריחואנה (MED) מסדיר כמעט כל היבט של תהליך זרע הקנביס למכירה. ישנן תקנות כבדות על הכלים המחזיקים את התרכיז: הכלים חייבים להיות נעולים בפני ילדים, אטומים, ועליהם להכיל טקסט משפטי רב המזהיר את הצרכן מפני סיכוני הצריכה.
רשימת תרכיזים

סוגים נפוצים של תרכיז קנאביס:
שמן אתרי של פרחי קנאביס
קוויאר (סלעי ירח) - תרמילי קנאביס שטבלו בתוכם או רוססו בשמן חשיש, ולאחר מכן הפכו לגבישי קנאביס.
פירורי קנאביס
גבישי קנאביס
תַזקִיק
ניפוי יבש
תרכיז קנאביס המיוצר באופן מסורתי על ידי ייבוש צמח הקנאביס והכפת החומר הצמחי הנקבי המיובש על סדרת מסכים ולאחר מכן ניפוי, איסוף ולחיצה של החלקיקים.
בועת חשיש - חשיש מטוהר במים
ג'אראס
הערות שוליים

↑  זיקוק קנאביס באתר leafly
↑  https://www.westword.com/marijuana/concentrate-heres-the-difference-between-shatter-budder-crumble-and-more-8437217
↑  https://coloradocannabistours.com/guides/concentrates-oil-wax-dabs/
↑  "What are Moon Rocks and how do you smoke them?". Leafly. 12 בדצמבר 2017. {{cite web}}:  (עזרה)
נעמן (דמות מקראית)

ערך זה עוסק בשר צבא מקראי. אם התכוונתם למשמעות אחרת, ראו .
נעמן טובל בירדן. איור בתוך תנ"ך פוסטר
נַעֲמָן היה שר צבא ארם בתקופת בית אחאב. הוא מוזכר בתנ"ך בספר מלכים ב', פרק ה', שם מסופר על הירפאותו מצרעתו בעזרת אלישע.
על פי המדרש, נעמן מונה לשר צבא ארם, לאחר שבמלחמה בין ארם לישראל, משך בקשתו לתומו ובמקרה הרג את אחאב.
מדברי הגמרא משמע ששמו הנוסף היה "הדדרימון בן טברימון", והוא הדדרימון המוזכר במקרא. שם זה הוא כנראה על שם האל הארמי הדד-רמן.
צרעת נעמן

בספר מלכים מסופר שנעמן הצטרע. לאשת נעמן הייתה שפחה צעירה שנשבתה במלחמה עם ישראל, שספרה לה על נביא משומרון שיכול לרפא את נעמן. הדבר נודע למלך ארם והוא שולח את נעמן למלך ישראל עם פקודה לרפא את נעמן. מלך ישראל, שאינו מוזכר בשמו (לפי המיקום של הסיפור זהו יהורם בן אחאב), קורע את בגדיו, כיוון שהוא יודע שאין ביכולתו לרפא את נעמן, ומאמין שזו תואנה של מלך ארם לפתוח מלחמה עם ישראל. כשאלישע הנביא שומע על מצוקתו של המלך, הוא מודיע לו שישלח את נעמן אליו והוא ירפא אותו מצרעתו, וכך הוא גם ידע שיש נביא אמת בישראל.
נעמן מגיע לביתו של אלישע וזה שולח אליו שליח שמוסר לו שעל מנת להירפא מהצרעת הוא צריך לטבול בנהר הירדן שבע פעמים. נעמן מזלזל באלישע, וטוען שהירדן הוא נהר קטן וחסר חשיבות לעומת אמנה ופרפר, הנהרות הגדולים שבארצו. עבדיו של נעמן משכנעים אותו לנסות זאת בכל זאת, נעמן טובל ובשרו נרפא ונהיה כבשר ילד.
נעמן, שהגיע לישראל עם תשורות רבות, חוזר לאלישע ומציע לו מתנות כתודה על הריפוי. אלישע משיב שהוא לא רוצה דבר, ונעמן מבקש שיתנו לו אדמה מארץ ישראל כדי שיבנה מזבח לאלוהי ישראל בארם כי מעתה הוא יעבוד רק אותו, ומתנצל, שכאשר ילך עם המלך לבית רימון הוא יאלץ להשתחוות עמו. נעמן נענה בשתיקה והולך בחזרה לארם (לפי חז"ל במסכת סנהדרין נעמן הפך במעשה זה לגר תושב.), אולם גיחזי, נערו של אלישע, מחליט לנצל את המצב ולקחת לעצמו מהתשורות אותן הביא נעמן (ככר כסף ושתי חליפות בגדים). גיחזי רודף אחרי נעמן ומודיע לו שעכשיו באו שני תלמידים עניים לאלישע ואלישע מבקש עבורם ככר כסף ושתי חליפות בגדים, נעמן נותן לו שתי כיכרות כסף ושתי חליפות בגדים וגיחזי חוזר ומחביא אותם. כאשר מתייצב גיחזי לפני אלישע שואל אותו אלישע לאן הלך והוא מתמם ואומר שלא הלך לשום מקום. אלישע מקללו על מה שעשה ואומר לו שמכיוון שלקח את הכסף והבגדים ובכך גרם להפחתת כבוד אלוהים תעבור צרעת נעמן אליו ולזרעו. הרד"ק מציין כי מנוסח הפסוק למדים כי הצרעת לא תדבק בם לנצח, אלא רק בשלושת בניו שהיו חיים באותו זמן, וזאת בשל העובדה שידעו מתוכנית אביהם).
לקריאה נוספת

יאיר זקוביץ, גבֹה מעל גבֹה, עם עובד, 1985
הערות שוליים

↑  ילקוט שמעוני, מלכים א כב
↑  תלמוד בבלי, מסכת מגילה, דף ג', עמוד א'
↑  ספר זכריה, פרק י"ב, פסוק י"א
↑  תלמוד בבלי, מסכת סנהדרין, דף צ"ו, עמוד ב'
↑  רד"ק על מלכים ב, ה, כז
| --- | --- |
בקרת זהויות :  NLI: 987007523285405171
תרמוסיפון

תרמוסיפון (באנגלית: Thermosiphon; ביוונית עתיקה: θέρμη תרמא, חום; σίφων סיפון, צינור) הוא שמם של אמצעי ותופעה פיזיקלית תרמודינמית של הסעת נוזל והעברת חום ללא משאבה. תופעה דומה בגזים נקראת אפקט ארובה.
תרמוסיפון מסחרר נוזלים במערכות חימום או קירור כגון דוד שמש, משאבת חום, הסקה, צינורות קירור.
הסבר התופעה

הכוח המניע של תרמוסיפון הוא הציפה של זורם חם על פני זורם קר. ברוב החומרים צפיפות החומר יורדת עם עליית הטמפרטורה, כתוצאה הזורם הקל יותר עולה למעלה בכוח ששיעורו יחסי ישר להפרש בצפיפות החומר.

לפי חוק ארכימדס, הכוח המציף של גוף השקוע בנוזל = משקל הנוזל אותו דוחה הגוף פחות משקל הגוף = נפח הגוף כפול הפרש בין המשקל סגולי של החומר המציף לבין המשקל הסגולי של החומר הצף.

במקרה של נפח נוזל חם בתוך סביבה קרה
 F=Vg\rho _{c}-Vg\rho _{h}=Vg\left(\rho _{c}-\rho _{h}\right)
כאשר:
V נפח הגוף הצף.
\rho  משקל סגולי, משתנה כתלות בטמפרטורה.
g תאוצת הכובד.
אם נתייחס לצינור, אחד מני רבים בתוך קולט של דוד שמש:
A ההיטל האופקי של שטח החתך של הצינור.
H הפרש הגבהים בין נקודת הכניסה לנקודת היציאה.
F=HAg\left(\rho _{c}-\rho _{h}\right)
הלחץ שהנוזל מפעיל כלפי מעלה כתוצאה מהציפה:
 P={F \over A}=gH\left(\rho _{c}-\rho _{h}\right)
ביטוי הלחץ ביחידות של עומד הידראולי נותנת
h_{f}=2H{\frac {\rho _{c}-\rho _{h}}{\rho _{c}+\rho _{h}}}
העומד הידראולי  h_{f}=P/\rho g
אפשר לבטא את הלחץ לפי הטמפרטורה של הנוזל, על ידי הצבת צפיפות החומר עם התלות שלהם בטמפרטורה
 h_{f}=2H\Delta T\beta
\beta  מקדם התפשטות תרמית
\Delta T=T_{i}-To שינוי הטמפרטורה לאורך או לגובה הצינור
T_{i} טמפרטורת הכניסה לתחתית הצינור (כגון תחתית קולט שמש).
T_{o} טמפרטורת היציאה מהצד העליון של הצינור (כניסה למכל של דוד השמש).
אופייני למערכות תרמוסיפוניות הוא שהטמפרטורה עולה לאורך הצינור באופן הדרגתי, פילוג הטמפרטורה לאורך הצינור הוא אחיד (ניתן לייצוג במשוואה ליניארית) ולכן ההתפשטות התרמית ובהתאם גם הלחץ קטנים פי שניים
 h_{f}=H{\frac {\rho _{c}-\rho _{h}}{\rho _{c}+\rho _{h}}}=H\Delta T\beta
הלחץ מניע זרימה שעוצמתה תלויה בחיכוך. מכיוון ומערכות תרמוסיפוניות הן סגורות, אין צורך להתגבר על הכבידה (גרוויטציה). בהנחה של זרימה שכבתית (למינרית), הספיקה היא
Q={\frac {\pi \rho gd^{4}h_{f}}{128\mu L}}


כאשר :
\mu  צמיגות מוחלטת.
d קוטר פנימי של הצינור.
L אורך הצינור, במערכת כגון דוד שמש, אורך הצינור גדול יותר מאשר הפרש הגבהים.
נציב ערכים מתאימים למים בטמפרטורה של 40 מעלות צלזיוס, המתחממים לאורך הקולט ב-5 מעלות נוספות, בצינור בקוטר 10 מ"מ, בקולט באורך נטו 1.40 מטר, הנוטה בזווית של 45 מעלות.
\rho =992kg/m^{3}
שינוי הצפיפות 2/992
g=9.81m/s^{2}
\mu =0.65\cdot 10^{-3}s/m^{2}
ונקבל
 h_{f}=0.5*2/992*(1.4\;cos45)^{2}=0.001\;Meter
הספיקה
Q={\frac {3.14\cdot 992\cdot 9.81\cdot 0.01^{4}\cdot 0.001}{128\cdot 0.65\cdot 10^{-3}\cdot 1.4}}=1.32\cdot \;10^{-6}m^{3}/s=9.5Lit/hr
דוגמת החישוב מראה שלחץ נמוך (עומד של מ"מ) מזרים כ-10 ליטרים לשעה, מספיק עבור דוד ביתי רגיל (בקולט יש כ-10 צינורות כאלו). מתקבל מספר ריינולדס של כ-500 ולכן הנחת זרימה שכבתית, ובהתאם חיכוך נמוך, נכונה.
שימושים ויישומים > דוד שמש

השמש מחממת את הקולט ולכן המים בקולט חמים מאשר בדוד (מכל), הקולט מחובר לדוד עם שני צינורות האחד בין החלק העליון של הקולט לצד העליון של הדוד, ואחר בין תחתית הדוד לתחתית הקולט. החמים עולים מהקולט לראש הדוד, ועד שהם מתערבבים עם המים שבדוד, מתקיים הפרש טמפרטורות בין ראש הדוד לתחתיתו, האפקט התרמוסיפוני דוחף את המים אל הקולט, המים מתחממים בקולט, וכתוצאה משקלם הסגולי נמוך מזה של המים שנכנסו זה עתה לקולט, ואפקט התרמוסיפוני מניע את המים אל הדוד. התהליך נמשך כל עוד המים בקולט חמים מאשר בדוד. הדוד חייב להיות גבוה מהקולט.